AlexejDobrolubov/national_council_slovak_2010 huggingface dataset:
12. schôdza NR SR - 6.deň - B. popoludní
Dátum: 2024-04-24
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

98. Ďakujem, ja som práve počul meno Šudík, som si ho hneď spojil so Sorošom (povedané so smiechom), ale, takto. Ten zákon samo osebe je zbytočný, pretože máte tu naozaj že inštitúcie, ktoré majú zaručovať bezpečnosť a ochranu Slovenskej republiky, ako je Slovenská informačná služba alebo Vojenské spravodajstvo, dokonca polícia alebo aj v týchto otázkach daňového priznania sú to, ja neviem, finančná správa a podobné, ktoré by mali mať prehľad o tom, že či tu niektorá z týchto organizácií nerobí nejakú nekalú činnosť, neplánuje nejakú, nejakú aktivitu na rozvracanie štátu alebo nejakej jeho inštitúcie, alebo niečo podobné. A mali sme tu takéto zistenia v minulosti a čuduj sa svete, všetky tieto zistenia smerovali smerom na Východ. Smerovali smerom k tým dezinformačným médiám, ktoré, áno, mali aj prepojenia práve na ruské zdroje a tie šírili tie dezinformácie, ktoré zneužívala tá, ten, táto vládna koalícia, tento trojspolok na to, aby šíril tieto bludy a dezinformácie, ale proti nim nezakročí. Vy tu máte pod sebou spravodajské služby, všetky bezpečnostné inštitúcie, tak vy im asi nedôverujete. Vy im asi nedôverujete, vy nemáte predstavu teda, že by tieto služby, ktoré máte pod kontrolou, vedeli ochrániť štát a jeho bezpečnosť a jeho integritu. A preto potrebujete aj takýto zákon. Takže toto len dokazuje, akí ste neschopní a dokonca ste zbabelí a ste úplne úbožiackí v tejto záležitosti a ešte aj Šudíka do toho zapojíte. Ďakujem. (Reakcie z pléna.)
12. schôdza NR SR - 6.deň - A. dopoludnia
Dátum: 2024-04-24
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

68. Predkladatelia aj jeho podporovatelia absolútne nechápu pointu a podstatu fungovania občianskej spoločnosti, ale aj fungovania občianskych združení, mimovládnych organizácií. Fungovanie a vôbec práca týchto občianskych združení, mimovládnych organizácií sú Slovensku a Slovákom absolútne vlastné a historicky najviac využívané. Práve strana, ktorá sa odvoláva na tú svoju dlhú históriu, sa obracia proti takým spolkom, ktoré, a združenia, ktoré zakladali naši buditelia, ktorí naozaj že robili rôznu osvetu, písali samizdaty, snažili sa vydávať noviny a robili rôzne zbierky doma, v zahraničí, aby takýmto spôsobom mohli ďalej pracovať a robiť tú osvetu v tom slovenskom národe, ktorý bol takto pod tlakom maďarizácie. Nehovorím len politické aktivity, ktoré, samozrejme, vtedy boli a boli úplne bežné, ale aj iné aktivity, ako napríklad Spolok miernosti alebo Modrý kríž, ktoré bojovali proti alkoholizmu na Slovensku. Čiže kopec takýchto aktivít bolo aj v 19. storočí vlastné a úplne prirodzené a bolo úplne prirodzené aj pre tých buditeľov, ktorí potom išli aj do politického boja za ten slovenský národ. A ja si myslím, že keď na to sa títo naši buditelia pozerajú z hrobu, ako napríklad taký Dula alebo Pauliny-Tóth, tak sa obracajú v hrobe, pretože vy nie ste a nemôžete sa porovnávať s takýmito ľuďmi a nemali by ste ani niesť názov tejto strany.
12. schôdza NR SR - 6.deň - A. dopoludnia
Dátum: 2024-04-24
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

44. Mária, ďakujem veľmi pekne za tvoj príspevok, si upozornila na niekoľko zásadných vecí a jednou z nich je práve to, že oni aj prostredníctvom tohto zákona chcú ukázať, že ako sa oni nenechajú riadiť tým zlým Bruselom, že oni si povedia čo a ako to chcú mať tu na Slovensku, bez ohľadu na to, aké to bude mať následky. A keď bude najhoršie, tak ako sme počuli aj tu od kolegu, tak však sme tu aj tisíc rokov predtým žili nejak, však nejako bolo, nejako aj bude a my si nenecháme tým Bruselom nič diktovať. To radšej budeme o chlebe a o vode. Ale aj tak to vydržíme, však sme kedysi všeličo vydržali, aj potupu, aj, aj, aj útlak, aj všetko, vydržíme aj toto. Čo nás potom, že čo tu potom bude. Toto sú presne tie, tie pochodové myšlienky, ktoré oni majú, a sú úplne že zvrátené, človek sa nad tým musí pozastaviť. Lenže to nie je len to, že vy bojujete týmto proti Európskej únii. Ono vy vlastne týmto porušujete základné práva podľa Rady Európy, čiže to nie je Európska únia, oni možno nevedia, aký je ten rozdiel, ale je to Rada Európy, kde sú členmi aj nečlenské krajiny Európskej únie. A tým pádom vlastne diskriminujete, pretože diskriminujete medzi domácim a zahraničným jak prispievateľom, takisto aj domácou zahraničnou mimovládkou a dokonca v rámci Európy alebo dokonca v rámci Európskej únie. Čiže toto sú absolútne, toto je proste úplne podľa, podľa príručky toť Orbána a Ruska takýmto spôsobom pristupovať. Lenže my dávno, dávno nie sme tam, kde ste vy si myslíte, že by sme mali byť, a už dávno sme tento svet váš opustili. My sme už sme dávno v 21. storočí, nie sme v 19. a začiatkom 20. storočia. Čiže namiesto toho, aby robili niečo rozumné, tak chodia ako, vláda rozdáva nejaké politické bublifuky po regionálnych rokovaniach, ale prídeme naozaj o veľa takýmito sprostými návrhmi.
12. schôdza NR SR - 6.deň - A. dopoludnia
Dátum: 2024-04-24
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

14. Ďakujem, pani kolegyňa. Vy ste spomenuli aj, že jeden z tých argumentov predkladania tohto návrhu sú teda aj nórske fondy. No ale haló, bŕŕŕ, Nóri nám to tu môžu ovplyvniť celé, cez tie nórske fondy nám tu opravujú kaštiele a ešte bohviečo tam v tých kaštieľoch robia! No takéto veci si predsa neneháme tu ľúbiť, budeme s tým bojovať! To sú neni tie hodnoty, ktoré chceme, my vieme, ktoré sú tie správne hodnoty, my si to tu obránime. Napríklad také ruské hodnoty. Oni vedia, čo je správne, oni to LGBTI nedovolia! To je presne ono, takýchto my tu potrebujeme. My vieme, čo je správne, haló! Asi takto je to myslené v hlavičkách týchto ľudí, ktorí predkladajú tento trápny zákon, ktorým chcú takýmto spôsobom obmedzovať občiansku spoločnosť. Sú to ľudia, ktorí vyrástli a sú odkojení na konšpiráciách a veria takýmto bludom. Potom dokážu prísť a predložiť aj takúto úplnú blbosť, ktorej v podstate tým fundamentom vôbec nerozumejú, lebo ten princíp ako taký toho nášho ukotvenia, ktoré vraj oni nespochybňujú, teda naše ukotvenie v Európskej únii a NATO, nielen to postavené na tých štyroch slobodách, ale áno, samozrejme, ale to je postavené aj na tom, že naša krajina ako taká vlastne spolupracuje a teda si aj vymieňa informácie, aj kapitál, aj, aj finančné prostriedky, proste všetko s krajinami, s ktorými sme súčasťou v jednom spolku v Európskej únii, hej? Čiže s nimi ako Slovenská republika môžme spolupracovať, môžme si vymieňať informácie, môžme si vymieňať kapitál a tak ďalej, občianska spoločnosť nemôže. No jak to? Lebo kto ich bude kontrolovať? No ale veď, pre boha živého, veď na to sú daňové úrady, veď každá mimovládka priznáva dane, musí urobiť vyúčtovanie a tak ďalej. Čiže to je úplne prirodzené a logické, že je kontrolovaná. Čiže toto je len prostriedok, ako proti nim bojovať, lebo si myslia, že tu idú... (Prerušenie vystúpenia časomerom.)
12. schôdza NR SR - 2.deň - A. dopoludnia
Dátum: 2024-04-17
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

24. Pán poslanec, ja som vás počúval celý ten čas, čo ste rozprávali, a ja som tak akože čakal, že príde niečo, niečo, čo má obsah, čooo, nejaký názor, ale nič som tam nepočul. A ja si myslím, že to je naozaj veľmi slabé na predsedu výboru pre európske záležitosti. Predniesť tu prejav, ktorý, ja neviem, mne to normálne pripomenulo tie prejavy, ktoré sa robili kedysi v rámci Ústredného výboru Komunistickej strany Slovenska, kde niekto vystúpil, aby si proste urobil fajočku, pochválil, neskritizoval, jednoducho len tak pohladkal, aby bolo, aby sa proste nepovedalo. Ja som predseda výboru pre obranu a bezpečnosť, vystúpil som k tejto správe, všetci to videli. Ale nič viac. Ja by som od vás očakával, že poviete, kde vidíte problémy, kde vidíte pozíciu Slovenska k týmto problémom, kde vidíte víziu Slovenska v rámci Európskej únie, kde vidíte víziu Európskej únie, kde, či sa, vyjadriť sa naozaj k témam, ktoré aktuálne rezonujú, áno, napríklad klimatické zmeny alebo green deal, alebo čokoľvek, čo je váš názor k týmto, k týmto témam. Ale vôbec nič. To je, to bolo, že na večné veky a nikdy ináč, asi takto to nejak znelo, len ste tam vymenil Sovietsky zväz za Európsku úniu. To je naozaj veľmi-veľmi slabé a smutné to vidieť od predsedu výboru pre európske záležitosti, ktorý nič a úplne bezpohlavne sa vyjadril k tak zásadným otázkam, ako je Európska únia a naše, a k našej pozícii Slovenska v Európskej únii.
12. schôdza NR SR - 2.deň - A. dopoludnia
Dátum: 2024-04-17
Poslanec: Krúpa, Juraj (SaS)
Druh vystúpenia: Vystúpenie v rozprave

Ďakujem Tomáš, ako si to pekne zhrnul. V podstate si vypichol tie problémy, ktoré táto vláda vytvára v Európskej únii. Oni si totižto neuvedomujú jednu zásadnú vec. To má taký trošku geopolitický rozmer a to je sila a slabosť malého štátu v medzinárodnom prostredí. Tá sila sa odráža od toho, kam patrí, akých má spojencov a partnerov a či vie s nimi vyjednať aj nejaké vlastné národné pozície, také, ktoré by posilňovali aj medzinárodný a samozrejme týmto automatické, že je súčasťou, či už Európskej únie alebo aliancie sa posilňuje jeho medzinárodné postavenie. Oslabovanie postavenia Slovenska v týchto inštitúciách oslabuje a ohrozuje medzinárodné postavenie Slovenskej republiky vo svete. To, akým spôsobom pristupujete práve k týmto témam dosť jednoznačne posúva na okraj diania v Európskej únii, a áno, je to pravda, je viacero takých formátov, do ktorých už Slovenská republika nie je pozývaná, nediskutuje sa s ňou a v podstate sa stávame súčasťou alebo partnerom tej krajiny, ktorá je izolovaná v rámci Európskej únie, teda Maďarska a nemôžme samozrejme očakávať, že takýmto spôsobom niečo dosiahneme. Práve naopak, ale ďalší problém, ktorý tu je, že to čo táto vláda vníma, respektíve je len to, že čo nechce od Európskej únie. Nemá absolútne žiadnu predstavu, čo od Európskej únie chcieť, aká vízia byť mala byť Európskej únie, aká vízia by mala byť vôbec a postavenie Slovenska v tejto Európskej únii. Celý čas len to čo nechceme, čo sa nám nepáči, ale nie to, čo by sme chceli dosiahnuť ...(Prerušenie vystúpenia časomerom.)....
12. schôdza NR SR - 2.deň - A. dopoludnia
Dátum: 2024-04-17
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

12. Ďakujem, Tomáš, za to, ako si to pekne zhrnul. V podstate si vypichol presne tie problémy, ktoré táto vláda vytvára v Európskej únii. Oni si totižto neuvedomujú jednu zásadnú vec a to má aj taký trošku geopolitický rozmer, a to je sila a slabosť malého štátu v medzinárodnom prostredí. Tá sila sa odráža od toho, kam patrí, akých má spojencov a partnerov a či vie s nimi vyjednať aj nejaké vlastné národné pozície, také, ktoré by posilňovali aj medzinárodne. A, samozrejme, týmto automaticky aj, že je súčasťou či už Európskej únie, alebo Aliancie sa posilňuje aj jeho medzinárodné postavenie. Oslabovanie postavenia Slovenska v týchto inštitúciách oslabuje a ohrozuje medzinárodné postavenie Slovenskej republiky vo svete. To, akým spôsobom pristupujete práve k týmto témam, nás jednoznačne posúva na okraj diania v Európskej únii. A áno, je to pravda, je viacero takých formátov, do ktorých už Slovenská republika nie je pozývaná, nediskutuje sa s ňou a v podstate sa stávame súčasťou alebo partnerom tej krajiny, ktorá je izolovaná v rámci Európskej únie, teda Maďarska, a nemôžme, samozrejme, očakávať, že takýmto spôsobom niečo dosiahneme, práve naopak. Ale ďalšia vec, ďalšia, ďalší problém, ktorý tu je, že to, čo táto vláda vníma, respektíve je len to, že čo nechce od Európskej únie. Nemá absolútne žiadnu predstavu, čo od Európskej únie chcieť, aká vízia byť mala byť Európskej únie, aká vízia by mala byť vôbec a postavenie Slovenska v tejto Európskej únii. Celý čas len to, čo nechceme, čo sa nám nepáči, ale nie to, čo by sme chceli dosiahnuť... (Prerušenie vystúpenia časomerom.)
9. schôdza NR SR - 15. deň - A. dopoludnia
Dátum: 2024-02-23
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

16. Kolegyňa, trefné, výstižné, trafili ste vlastne klinček po hlavičke. To, čo je smutné, je, že ako keby sa história znova opakovala, hej, že máme tu znova tie 90. roky, pripomeniem 1993, kedy Kováč odmietol menovať Lexu za ministra privatizácie, tak z neho spravil Mečiar štátneho tajomníka s kompetenciami ministra. Niečo podobné teraz a čo podobné, rovnaké sa ide diať v podstate v SIS-ke s Gašparom. Ale čo je najhoršie, je, že tá Európska únia už s nami tie skúsenosti má, áno, reaguje veľmi rýchlo, aj bude reagovať rýchlo, pretože si povedia jedno, a to je, že oni v tých 90. rokoch, to bola, to boli tí, ktorí boli tzv. tí ožrani, hej? Tí, ktorí boli že furt opití a potom vytriezveli, mali nejakú abstinenciu a pozrite sa, znova sú ožratí, hej? Asi takto nejak to bude vnímané. Keď to porovnávame napríklad s Poľskom, tak to, čo vlastne sa tu deje, je, že oni v podstate chcú kompletne obsadiť všetky inštitúcie štátu, tak ako to bolo v Poľsku. A teraz to, čo je v Poľsku a vidíme, a na čo oni upozorňujú, aj táto koalícia, je, že keď oni potrebujú niečo presadiť, tak majú problém, pretože tie inštitúcie sú kompletne obsadené ľuďmi bývalej garnitúry, či je to prokuratúra, či je to, či sú to súdy a tak ďalej. A to je tá uzurpácia moci, to je tá deštrukcia demokracie, ktorá tu príde, a to si Európska únia všíma a, samozrejme, aj v Európskom parlamente. A to, že dvaja poslanci dokážu presvedčiť celý parlament s Európskou úniou, no tak väčšina týchto ľudí verí v konšpirácie a sprisahanie, že niekoľko ľudí riadi svet. Tak potom aj Wiezik s Hojsíkom môžu riadiť Európsku úniu.
9. schôdza NR SR - 14.deň - B. popoludní
Dátum: 2024-02-22
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

140. Ďakujem veľmi pekne. Teda tuto máme trošku problém v tom poňatí toho, čo naozaj suverénne je alebo suverenita je. A sú krajiny, ktoré sú normálne že pevnou integrálnou súčasťou či už Európskej únie, alebo Aliancie, nikdy to nespochybnili, dokonca majú na svojom území aj jednotky, vojská normálne že, že Ameriky, že Spojených štátov amerických, ako je napríklad také Holandsko alebo Belgicko, alebo Nemecko a ďalší. A chce mi niekto povedať, že je Holandsko alebo Belgicko, alebo Nemecko, že to sú krajiny, ktoré sú... nie sú suverénne, že nemajú vlastnú suverénnu zahraničnú politiku? Zdá sa vám, že by sme my vnímali Nemecko ako podružnú krajinu Spojených štátov amerických? Zdá sa vám, že Holandsko koná len v záujme Spojených štátov amerických, alebo sú schopní konať vo vlastnom národnom a národnoštátnom záujme? Nespochybňovať normálne že demokraciu, právny štát, trhové hospodárstvo, Európsku úniu, Alianciu. Z akého titulu sa my staviame do tejto pozície, že my hodnotíme, čo je to správne, to suverénne v pohľade na tieto krajiny a čo je to, čo je to suverénne, teda čo my akože máme robiť, a to, čo iní akože nerobia, mali by sa učiť od nás? Otázka je, prečo potom tu je takáto situácia na Slovensku už 30 rokov. Prečo sme sa nepohli nikam dopredu? Žiga, Peter, podpredseda NR SR 141. S reakciou pán poslanec Dostál.
9. schôdza NR SR - 14.deň - B. popoludní
Dátum: 2024-02-22
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

134. Ďakujem. A ďakujem kolegyni Jurík. Jedna vec, čo je tam, čo je taký trošku rozdiel medzi Maďarskom a Slovenskom, je ten, že ono ten Orbán má aj nejakú predstavu, má nejaký cieľ, ktorý, ktorý, ktorý sa snaží naplniť, a tomu podriaďuje aj všetky nejaké svoje kroky, ktoré robí a tak ďalej. A keď si človek, samozrejme, trošku naštuduje, čo sú jeho ciele, čo sú jeho zámery, tak si musí uvedomiť úplne jednoznačne, že to sú zámery a ciele, ktoré idú v protiklade, ktoré sú v protiklade slovenským národnoštátnym záujmom, napriek tomu je to vzorom tejto vládnej garnitúry. A ten rozdiel, ten rozdiel oproti tomu Maďarsku a tomu Orbánovi, ktorý jasne deklaruje, čo chce, má nejaké ciele, má v tom jasno, tak títo v tom jasno nemajú. To je, oni len mútia tak nejak vodu, je tu proste strašný bordel v tom, pretože na jednej strane sú strašne národne orientovaní a hája tu akože národné záujmy, na druhej strane zas hlasujú za všetko, čo je v Bruseli. Oni v podstate... aj ten ich volič musí byť úplne zmätený, lebo on vôbec, oni nevedia, že čo chcú, čo je to národné, čo je to suverénne, lebo hovoriť, že máme suverénnu politiku, a ísť nakladať, ja neviem, ukrajinskému premiérovi do Užhorodu, tak to je akože, to je hrdinstvo, hej? Ale príde sem nejaký ruský veľvyslanec, aby tu mu povedali, že čo si naozaj myslíme, že teda tá vojna na Ukrajine nemá to vojenské riešenie, tak sa odtiaľ stiahnite . To je, to by bolo suverénne, keby povedali aj im, lenže zakaždým im vlezú len do zadku a rieši sa tu len ten ruský naratív. Oni normálne čítajú Sputnik a RT a toto tu prezentujú ako ich suverénny názor. Ruské názory sú ich suverénne názory. No hanba. Ďakujem.
6. schôdza NR SR - 1.deň - B. popoludní
Dátum: 2023-12-06
Poslanec: Kišš, Štefan (PS)
Druh vystúpenia: Vystúpenie v rozprave

70. Ďakujem pekne. Dôvod bol, že som sa nevidel na tej tabuli, tak som myslel, že mi to stiahlo, tak som stlačil ešte raz. Pardon, ospravedlňujem sa a ďakujem pekne za, za možnosť vystúpiť. Ja by som tiež chcel odporučiť pánovi ministrovi financií, aby sa pozrel na správu Národnej banky Slovenska o finančnej stabilite, ktorá okrem iného konštatuje: „Miera nesplácaných hypoték je na úrovni 1,1 %, čo je najmenej za posledné roky a ani mierny nárast do roku 2026 sa stále nebude vymykať dlhodobým priemerom," odhaduje teda Národná banka. A teda len toto moje krátke vystúpenie, len teda by som rád ukončil otázkou, či teda, pán minister, alebo v centrále SMER-u, a teda nie na ministerstve financií, pretože zjavne tento nápad vznikol, vznikol v politickej centrále, či teda nesúhlasíte s takýmto konštatovaním alebo čo je potom dôvod toho, že ideme minúť 130 miliónov eur daňovníkov, všetkých daňovníkov, aj tých, ktorí nemajú hypotéky, na takto zjavne nafúknutý problém. Ďakujem pekne.
6. schôdza NR SR - 1.deň - B. popoludní
Dátum: 2023-12-06
Poslanec: Kišš, Štefan (PS)
Druh vystúpenia: Vystúpenie s faktickou poznámkou

54. Ďakujem pekne. Ja sa tiež pripájam k tej výzve nepredkladať všetky legislatívy hlava-nehlava skráteným legislatívnym konaním bez dôvodu. Ale aby som teda neopakoval tie argumenty, ktoré tu už dnes odzneli, príklad toho, keď budem, keď nebudeme horúcou ihlou teda šiť legislatívu a môžme mať dostatok času, či už vy na ministerstve a my tu v parlamente, tak napríklad si môžme vychytiť takéto logické slučky, ako som si prečítal v dôvodovej správe k tomuto zákonu, teda ten je už v tlači 95, podotýkam, ale je to, je to, je to aj procesná vec, kde sa píše: Návrh zákona má negatívny a pozitívny vplyv na rozpočet verejnej správy. Negatívny a pozitívny vplyv na podnikateľské prostredie. Tak má negatívny, alebo pozitívny? Oboje nemôže mať naraz, tak si to, prosím, opravte a očakávali by sme v prvom čítaní k tlači 95, aby sme tam takéto chyby nemali. Ďakujem.
3. schôdza NR SR - 2.deň - A. dopoludnia
Dátum: 2023-11-15
Poslanec: Kišš, Štefan (PS)
Druh vystúpenia: Vystúpenie s faktickou poznámkou

72. Ďakujem pekne. Zareagujem na dve poznámky. Pán Muňko, my dáta o II. pilieri dnes máme a poznáme jeho výkonnosť a ak si vypýtame takúto aktualizovanú analýzu od, od centrálnej banky, môžme a mohol by to byť, mohla by to byť dobrá platforma na, aj na verejnú diskusiu. Takže s týmto súhlasím. Samozrejme, slovenský trh je malý, výrazne menší ako mnohé, mnohé vyspelé ekonomiky a úspory z II. piliera nemajú byť investované len na Slovensku, samozrejme, ale v nejakej miere a tak, ako píše aj programové vyhlásenie vlády, asi môžu a je to na veľmi technickú diskusiu nájsť ten spôsob, ako to urobiť, aby sme podporili aj slovenskú ekonomiku týmito investíciami, ale je to veľmi, veľmi tenká, tenká línia, takže túto diskusiu by mali viesť v prvom rade odborníci a na technických záveroch, na ktorých sa zhodnú, by boli potom dobrou platformou na takúto politickú diskusiu. Pán Mažgút, áno, pracoval som na ministerstve financií od roku, od roku 2005, vyše 15 rokov, a platí, že analytici môžu analyzovať a len politici môžu rozhodovať. Niektorí, niektorí pozorovatelia dokonca označili založenie Útvaru hodnoty za peniaze v roku 2016 za jedinú pozitívnu vec tretej Ficovej vlády. To je, samozrejme, vec názoru, ja by som o tom nechcel, nechcel ďalej viac špekulovať. V každom prípade všetci volení politici vedia, že to rozhodnutie je na nich a analytici môžu, môžu ponúknuť... (Prerušenie vystúpenia časomerom.)
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

74. Ďakujem veľmi pekne. Pán minister, aj to, že ste vystúpili, vám veľmi pekne ďakujem, no len, viete, ono je to také zvláštne, že aj teraz reagujem na vás, vy ste mi otočený chrbtom, sú to také drobnosti. Ja vás rozumiem, sú to také drobnosti, ale proste to je nejaká kultúra. Máme tu nejaké, nejaký návrh opatrení, ktorý máme hneď prijať, a potom v rámci proste toho procesu, vždy je tu niečo, čo proste to naozaj naruší, že to myslíte aj vážne, s čím sem prichádzate. A... ale som aj rada, že ste vystúpili, a vážim si to. K tomu obsahu. Vy ste sa v rámci vášho vystúpenia najmä venovali otázke doživotnej renty a to nie je naozaj úplne v poriadku. Veď my nespochybňujeme teraz, že či má nárok na doživotnú rentu prezident, a ani nespochybňujeme legitímnu debatu, či by mal mať doživotnú rentu aj niekto iný. Ale prečo teraz a hneď a ako to súvisí s bezpečnostnou situáciou na Slovensku? No nijako, no nijako. Takže vy keď tu vystúpite v rámci odôvodnenia, prečo treba skrátené legislatívne konanie, s vaším odôvodnením, prečo treba doživotnú rentu, tak tu je medzi nami nejaké vážne nedorozumenie, že my sa tu rozprávame, prečo to treba rýchlo prijať, a vy nám hovoríte, no ako to súvisí s bezpečnosťou v krajine, no tak nám poviete, no preto, lebo to majú v iných krajinách, alebo to majú niekde inde, ale to proste nijak nesedí s tým, aby sme to rýchlo prijali bez diskusie, to proste ste naozaj k tomu nijak neprispeli svojím vystúpením, aby ste nám toto vysvetlili. A naozaj ak spoločne chceme prijať nejaké opatrenia, tak musíme byť k sebe úprimní. Ešte raz, nie je naozaj namieste tu obviňovať opozíciu, že k tomuto, že toto tu ona zapríčinila. Práve naopak, prejavy vás z koalície... (Prerušenie vystúpenia časomerom.)
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Kolíková, Mária (SaS)
Druh vystúpenia: Vystúpenie s faktickou poznámkou

48. Ďakujem veľmi pekne. Pán poslanec, pán spravodajca, no, ja si myslím, že vy ste povedali, že my si tu myslíme, za opozíciu, že všetko je za nami, my si to vôbec nemyslíme. Ako ja si myslím, že na tomto máme zhodu tu, že spoločnosť polarizovaná je, je tu napätie, a my chceme sa s vami podieľať na tom, aby sme našli riešenia a prijali opatrenia, aby to napätie sme znížili. Nedá sa asi povedať, že tu nikdy nebude, nejaké asi zdravé napätie medzi opozíciou a koalíciou vždy musí byť, ale emócie sú vybičované. A keď sa bavíme o tých konkrétnych príkladoch toho, čo sa stalo v našej spoločnosti, tak ja si myslím, že to nie je, že stalo sa niečo teraz a bol atentát na premiéra. No, stalo sa to už dávnejšie. Bola tu vražda Jána Kuciaka a Martiny Kušnírovej, následne nato vražda na Zámockej Juraja a Matúša. To boli prejavy toho, že spoločnosť je polarizovaná a sú tu, je, je eskalovaná, takže my chceme, samozrejme, prispieť k tomu, aby sme, aby sa nám tu žilo lepšie a neboli sme tu takto polarizovaní. Ale hovoriť teraz, že my sme tomu na vine, to jednoducho nesedí. Tak ak chceme spoločne tie opatrenia prijať a chceme urobiť nejaký krok, tak s tým určite súvisia vyjadrenia politikov. Ale aj vaše. A nebol to len pán poslanec Blaha z vašich, z vašej strany, ktorého ste spomenuli, že teda áno, on mal možno nejaké vyjadrenia. Tak ja tu teraz nemám potrebu, ja som ich spomenula aj vo svojom príspevku, ja nemám potrebu ich tu znovu citovať, ale teda nebol to len poslanec Blaha, a boli to skutočne podnety a prejavy, ktorý smerovali, ktoré smer... (Prerušenie vystúpenia časomerom.)